**«Аптаах Саңа Дьыл»**

***Улахан бөлөх о5олоругар аналлаах Саңа Дьыллаа5ы сценарий***

 **Оруоллар:**

*Улахан дьон: О5олор:*

Салайааччы папуастар - африка

Моруос о5онньор санта клаустар - америка

Хаарчаана восточнай кырасаабыссалар - восток

Баба-Яга Падишах, слугалар

*(туттуллар атрибуттар - картонтан оңоhуллубут чаhы (циферблата туспа сыhыарыллар, 3 чааска кыырпахтаммыт)*

*Бэhиэлэй музыканан до5уhуоллатан маскарадтаах о5олор киирэллэр*

**ЫЫТААЧЧЫ:** Сылы быhа кэтэспит кэллэ күндү кэммит, күлүмүрдүүр харыйалаах Саңа Дьылбыт, аптаах кэрэ киэhээбит!

***Хоhооннор***

***Ырыа «Саңа Дьылынан»***

***Ырыа «Что такое новый год?»***

*Хаарчаана киирэр*

**ХААРЧААНА:** Дорооболоруң, о5олор, Саңа Дьылынан, саңа дьолунан! Кэллим мин эhиэхэ бырааhынньыкка ыалдьыттыы, аптаах киэhээни бэлэхтии. Онтон бу кэрэчээн харыйа уота умайбакка турар эбит, миигин хатылааң: «Биир, икки, үс – харыйабыт уота сандаар!»

*Аптаах палочкатынан харыйа тула сылдьан далбаатыыр, лабааларын, оонньуурдарын таарыйар – харыйа уота умайар.*

***Хоровод «Аптаах саңа дьыл»***

**ХААРЧААНА** – Уой, о5олор, олох умнан кэбиспиппин дии, мин эhиэхэ кэhиилээх кэлбитим. А5аллым мин эhиэхэ саңа дьыллаа5ы чаhыыны, саңа сыл үүнүүтэ ким бу чаhыы тыаhын истибит дьоллоох буолуо5а. *(арыйар, көрбүттэрэ чаhы циферблата суох)*…

**ЫЫТААЧЧЫ:** О5олор, чаhыыбыт хайдах буолбутуй, туга тиийбэтий?

*(О5олор сыыппаралара, стрелката суох диэн этэллэр)*

*Күлэ-күлэ Баба-Яга киирэр.*

**БАБА-ЯГА:** Ха-ха-ха…Ити мин алдьаппытым, кыырпахтарын араас дойдуларынан тыалы кытта көтүппүтүм. Кыырпахтары булбаккыт, чаhыыны онорбоккут – оччого Саңа Дьыл буолбат, тымныыы о5онньор кэлбэт. Ха-ха-ха… *(барар)*

**ЫЫТААЧЧЫ:** Хаарчаана, оччо5о Саңа Дьыл буолбат дуо? Онтон о5олор бырааhынньыкка бэлэмнэммиттэрэ, Тымныы Моруоhу олус кэтэспиттэрэ…

**ХААРЧААНА:** Санаар5аамаң, тугу эбит толкуйдуохпут… Мин биллим, о5олор, араас дойдуларынан айанныахпыт, кыырпахтарын булуохпут, чаhыыбытын оңоруохпут!

**ЫЫТААЧЧЫ:** Хайдах, тугунан айаннаан тиийэбит?

**ХААРЧААНА:** Баар миэхэ аптаах ковер-самолёт *(а5алан тэнитэр)*, о5олор кэлэн бары манна турдубут, илиигититтэн тутуhуң, көттүбүт!

*(о5олор коверга тураллар, уот хараңарар, папуас о5олор бэлэмнэнэллэр)*

**ЫЫТААЧЧЫ:** Ханна эрэ тиийэн кэллибит, манна кимнээх бааллара буолуой?

*Музыка тыаhыыр, папуастар киирэллэр, үңкүүлүүллэр.*

***«Папуастар үңкүүлэрэ»***

**ХААРЧААНА:** О5олор, биhиги Африка5а көтөн кэллибит, папуастар эмиэ саңа дьылы көрсөллөр эбит.

**ЫЫТААЧЧЫ:** Үтүө күнүэн! Биhиги тымныы кыhыннаах ыраах Саха сириттэн аптаах сана дьыллаа5ы чаhыыбыт кыырпахтарын көрдүү кэллибит.

**Папуас** – Бу маны көрдүүгүт дуо? *(моонньугар быа5а иилинэ сылдьар)* Кыhын диэн тугун кэпсээтэххитинэ биирдэ биэриэхпит.

***Хоhоон***

***Ырыа «Африка5а кыhын суох»***

**Папуас** – Чаhыыгыт кыырпа5ын төптөрү биэрэбит.

*Хаарчаана кыырпа5ы ылар*

**ХААРЧААНА:** Салгыы айаннаатыбыт, о5олор кэлэн бары коверга турдубут, илиигититтэн тутуhуң, көттүбүт!

*(о5олор коверга тураллар, уот хараңарар, Санта-Клаус о5олор бэлэмнэнэллэр)*

***Үңкүү «Санта клаус»***

**ХААРЧААНА:** О5олор, биhиги Америка5а көтөн кэллибит, Санта Клаус дойдутугар, биhигини кини бырааттар көрүстүлэр.

**ЫЫТААЧЧЫ:** Үтүө күнүэн! Биhиги тымныы кыhыннаах ыраах Саха сириттэн аптаах сана дьыллаа5ы чаhыыбыт кыырпахтарын көрдүү кэллибит.

**Санта К.** - Бу маны көрдүүгүт дуо? *(моонньугар быа5а иилинэ сылдьар)* Саха Сиригэр Саңа Дьылы хайдах көрсөллөрүн кэпсээтэххитинэ биирдэ биэриэхпит.

***Хоhоон***

***Ырыа «Остуоруйа киэhээтэ»***

**Санта К.** - Чаhыыгыт кыырпа5ын төптөрү биэрэбит.

*Хаарчаана кыырпа5ы ылар*

**ХААРЧААНА:** Салгыы айаннаатыбыт, о5олор кэлэн бары коверга турдубут, илиигититтэн тутуhуң, көттүбүт!

*(о5олор коверга тураллар, уот хараңарар, восточнай красавицалар, шах бэлэмнэнэллэр)*

***Үңкүү «Восточнай»***

**ХААРЧААНА:** О5олор, биhиги Илиңңи дойдуга көтөн кэллибит, манна эмиэ саңа дьылы көрсөллөр эбит.

**ЫЫТААЧЧЫ:** Үтүө күнүэн! Биhиги тымныы кыhыннаах ыраах Саха сириттэн аптаах сана дьыллаа5ы чаhыыбыт кыырпахтарын көрдүү кэллибит.

**Шах** – Бу маны көрдүүгүт дуо? (*моонньугар быа5а иилинэ сылдьар)* Миигин дьэ кыhыңңы оонньуунан аралдьыттаххытына биирдэ биэриэм.

***Оонньуу***

**Шах** – Чаhыыгыт кыырпа5ын төптөрү биэрэбит.

*Хаарчаана кыырпа5ы ылар*

**ХААРЧААНА:** Кыырпахтарбытын барытын буллубут, дьиэбитигэр айаннаатыбыт, о5олор кэлэн бары коверга турдубут, илиигититтэн тутуhуң, көттүбүт!

*(о5олор коверга тураллар, уот хараңарар)*

**ЫЫТААЧЧЫ:** Дьэ детсаапытыгар тиийэн кэллибит. Билигин чаhыыбытын оноруохпут, Саңа Дьылбыт буолуо, Тымныы Моруоспут тиийэн кэлиэ.

*Хаарчаана кыырпахтары ылан чаhыыга хатыыр.*

*Куранты тыаhыыр, Музыканан Тымныы Моруос киирэн кэлэр.*

**ТЫМНЫЫ МОРУОС:** Э-һэ-һээй!!! 12 чаас буолаатын Саңа дьылбыт үүннэ! Уруйдаан-айхаллаан тиийэн кэллим мин эhиэхэ! Көрсүбэтэхпит сыл буолла, о5олор улааппыккыт, маладьыастар. Онтон миигин кэтэстигит дуо?

**ЫЫТААЧЧЫ:** О5олор эйиигин кэтэспиттэрэ, ырыа – хоhоон бэлэмнээбиттэрэ, олорон иhит.

***Ырыа «Шел по лесу Дед мороз»***

***Хоhооннор***

*О5олор хоhоон аа5а турдахтарына Тымныы Моруоhу ким эрэ хаарынан быра5ар.*

**ТЫМНЫЫ МОРУОС:** Хайа, бу ким миигин хаарынан быра5арый?

*О5олор саhан турар Баба-Яганы көрөллөр,этэллэр, эрдэ тугу гыммытын кэпсииллэр.*

**ТЫМНЫЫ МОРУОС:** Кэл эрэ бэттэх, эн то5о бырааhынньыгы буортулуу сылдьа5ын.

**БАБА ЯГА:** Бырааhынньыгы син биир ыhыам, бу харыйаны алдьатыам…

**ТЫМНЫЫ МОРУОС:** Быракаас оңоро сылдьыбыккын билигин тоңорон кэбииhиэм!!!

*Торуоскатынан таарыйар, Баба-Яга күлүүлээх поза5а «тоңон» хаалар*

**ХААРЧААНА**: Эьээ, кини аны быракаастыа суо5а, ириэр баhаалыста.

*Посо5ынан таарыйар, Баба-Яга «ирэр», дэлби тоңмут, илибириир*

**ТЫМНЫЫ МОРУОС**: Чэ, бу сырыыга бырастыы гынабын, аныгыскыгэ дьэ сэрэнээр.

**БАБА ЯГА:** Онтон миигин ким да5аны бырааhынньыкка ыңырбата5а, мин эмиэ бырааhынньыктыахпын ба5арабын. Буруйбун билинэбин, мантан ыла учугэй буолуом *(коридорга сүүрэн тахсар, төптөрү мөһөөччүк тутуурдаах киирэр)….* Мин эhиэхэ подарок а5аллым, учугэй да учугэй! Бу керун *(мөһөөччүктэн эргэ ырбаахы таhаарар)*, наьаа учугэй былааччыйа, эдэр сылдьан кэппитим. Ким ылар? Ким да наадыйбат дуо?!

– Онтон бу керун, сковородка баар, сууйа туьэн баран сиэркилэ курдук керунуэххэ сеп…

– То5о мин кэьиилэрбин ким да себулээбэтэ? Онтон мин кэhии хомуйарга олус кыhаллыбытым.

**ТЫМНЫЫ МОРУОС:** Оннук буолла5ына санаар5аама, мин эйиэхэ кемелеhуем.

*Мөһөөччүк тула сылдьан «аптыыр», торуоскатынан муостаны тоңсуйар,*

*онтон мөһөөччүгү таарыйар.*

**ТЫМНЫЫ МОРУОС:** – Чэ, көруң эрэ.

**БАБА ЯГА:** Ураа! Дьиннээх подароктар!

*Моруос Хаарчааналыын кэhиилэрин түңэтэллэр*

*Хаартыска5а түhүү*

**ТЫМНЫЫ МОРУОС:** Барар кэммит тиийэн кэллэ, эhиил эмиэ кэлихпит!

**ХААРЧААНА:** Саңа Дьылынан!

**ТЫМНЫЫ МОРУОС:** Көрсүөххэ диэри!